b'\n_START_ARTICLE_\nKryogeenikausi\n_START_PARAGRAPH_\nKryogeenikausi on neoproterotsooinen maailmankauden keskimm\xc3\xa4inen jakso noin 720\xe2\x80\x93635 miljoonaa vuotta sitten. Silloin oli prekambrin viimeinen j\xc3\xa4\xc3\xa4kausijakso, Varanger- tai Marino-kausi 650\xe2\x80\x93635 miljoonaa vuotta sitten. On v\xc3\xa4itetty, ett\xc3\xa4 kryogeenikautena koko maapallo olisi ollut kokonaan tai melkein kokonaan j\xc3\xa4\xc3\xa4n peitossa (lumipallomaa)._NEWLINE_Kryogeenikausi p\xc3\xa4\xc3\xa4ttyy ediacaravaiheen alkuun. Kauden p\xc3\xa4\xc3\xa4ttyminen m\xc3\xa4\xc3\xa4ritet\xc3\xa4\xc3\xa4n hiilipiikist\xc3\xa4, joka tarkoittaa hiili-13:n \xc3\xa4killist\xc3\xa4 v\xc3\xa4henemist\xc3\xa4. T\xc3\xa4m\xc3\xa4 saattaa liitty\xc3\xa4 eloper\xc3\xa4isen hiilen lis\xc3\xa4\xc3\xa4ntymiseen ja laajalle levinneen monisoluisen el\xc3\xa4m\xc3\xa4n alkuun.'